Capeside

***Denne side mangler kun lettere finpudsning***

**Capeside** er en lille by(I *Dawson's Creek*) på Cape Cod, Massachusetts.

## Beskrivelse

Capeside er en lille havneby, hvor Dawson, Joey og Pacey voksede op. Den er en af de byer, hvor alle kender alle og derfor spredes sladderen ekstrem hurtigt.

Som det ofte er tilfældet i små byer, kan det være svært at finde noget at underholde sig med, et af de vigtigste steder i byen er derfor videobutikken, Screen Play Video, hvor både Dawson og Pacey har fritidsjobs. Fiskerestauranten S.S. Icehouse er stedet, hvis de lokale vil nyde fisk og skaldyr. Restauranten er også populær hos turisterne, den bestyres af Joeys storesøster, Bessie og dennes kæreste, Bodie Wells.

Joey arbejder som servitrice på S.S. Icehouse efter skole og i weekenderne. Charmerende Capeside kan også tilbyde en lille hyggelig biograf med kun et lærred, her opstår og forfalder mange af byens romantiske forhold. Hvis man bad Dawson Leery beskrive Capeside, ville han sige, at den er et spejlbillede af den lille fiktive by, der optræder i *Dødens Gab*, hans store helt Steven Spielbergs første blockbuster film.

## Lokalsamfundet

Havnepromenaden danner rammen om mange romantiske gåture for kærestefolk. Byens centrum har en masse hyggelige butikker og restauranter, som er et besøg værd.

**Capeside Rådhus**

Capeside Rådhus er centralt for de lokale myndigheder.

**Capeside byråd**

Siden Capeside blev grundlagt i 1815 har byrådet varetaget indbyggernes interesser og været medvirkende til at gøre byen til den spændende og levende by, den er i dag. Byrådet afholder sine møder på Capeside Rådhus.

**Capeside skolebestyrelse**

Capeside skolebestyrelse sørger for at skolerne har dygtige lærere og undervisning af højeste kvalitet og dermed dygtige elever. Når det gælder karakterer ligger skoledistriktet blandt de bedste i hele delstaten Massachusetts.

**Capeside handelsstandsforening**

Capesides handelsstandsforening er altid parat til at hjælpe de lokale virksomheder, forretninger, hoteller, restauranter og disses kunder og er et vigtigt forbindelsesled for samarbejdet. Foreningen arbejder hårdt på at gøre byen et rart sted at besøge som turist året rundt.

**Blandt medlemmerne findes blandt andre**

* S.S. Icehouse

Restaurant ejet af familien Potter.(brændte ned til grunden i 1999)

* Leery's Fresh Fish

Fiskerestaurant ejet af Gale Leery.

* S.S. Icehouse(2008)

Restaurant ejet af Pacey, åbnet på et tidspunkt mellem 2003-2008.

* Potter's Bed and Breakfast

Bed & Breakfast ejet af Bessie Potter. Åbnede i starten af 2000.

* Harbour Master Bed & Breakfast

En hyggelig Bed & Breakfast.

* Screen Play Video

Videoudlejningsbutik ejet mr. Oleson.

**First Church of the Nazarene(Protestantisk kirke)**

For de troende, er der blandt andet den historiske og maleriske kirke First Church of the Nazarene, hvor der afholdes gudstjeneste hver søndag morgen kl. 9.00. Hver onsdag aften kl. 19.30, er der Bibelstudier for de interesserede og hver uge er der søndagsskole for børn og unge i alderen fra 5, til 18 år.

 —Matthæusevangeliet 6:33

**Capeside folkebibliotek**

Et lokalbibliotek, som hører under et hovedbibliotek, der omfatter et større område i Greater Boston Area.

Åbningstiderne:

Hverdage 10-18
Lør-søndag 9-20

**Capeside medborgerhus**

Foruden de almene services og rådgivning for både børn, unge og voksne, er vores non-profit auditorium tilgængelig for alle organisationer, der kunne være interesserede i at benytte det. Medborgerhuset er også hjemsted for adskillige klubber og lignende. Blandt andet voksenundervisning. Aerobics for teenagere og voksne og kæledyrsadoptioner.

## Galleri

Jack og Joey sidder og ser på lyn og har udsigt udover hele Capeside bymidte.Udsigt fra promenaden.

## Noter og referencer

1. ↑ Dødens Gab
2. ↑ Steven Spielberg